मुख्य चिकित्सा अधिकारी, शामली ने बताया कि वायरल सी0डी0 में अर्जुन उर्फ नरदेव आपरेशन करते दिख रहे हैं तथा बेहोशी चिकित्सक, डाॅ0 शमशाद अनवर की उपस्थिति के बावजूद महिला कर्मी रेणु मरीज को स्पाईनल इंजेक्शन लगा रही थी, जो कि घोर लापरवाही का द्योतक है। उन्होंने यह भी बताया कि आर्यन अस्पताल के संचालक, अर्जुन उर्फ नरदेव, डाॅ0 शमशाद अनवर एवं श्रीमती रेणु के विरूद्ध इण्डियन मेडिकल कौंसिल एक्ट 1956 एवं आई0पी0सी0 की सुसंगत धाराओं के अन्तर्गत एफ0आई0आर0 दर्ज किये जाने हेतु थाना आदर्श मण्डी, शामली को अनुरोध पत्र प्रेषित किया गया है।